„Śląska Gwara na wesoło” w Rybnickim Centrum Kultury
Dnia 18 stycznia 2014 we Rybnickim Centrum Kultury łodbyła sie wielko Gala. Mianowicie IX Powiatowy Turniej Kół Gospodyń Wiejskich. Jak co roku turniej zgromadzioł wiela publiczności ciekawych tego piyknergo widowiska we wykonaniu Koł Gospodyń s powiatu rybnickigo kiere wygrały we lokalnych przeglondach . Tymatym przeglondowych zmagań było: Kultywowani dziedzictwa kulturowego, zachowani tradycji, obrzyndow, zwyczajow ludowych, promocjo miast, gmin i powiatu. Trza tu zaznaczyć że głównym organizatorym boł Śląski Ośrodek Doradztwa Rolniczego w Częstochowie wroz s Powiatowym Zespołym Doradztwa Rolniczego w Rybniku i Rybnickim Centrum Kultury przy pełnym wsparciu Starostwa Powiatowego w Rybniku .I tu wielki słowa uznanio należom sie p.Jadwidze Gajweskiej kero jako co roku cały ten program przigotowała i prowadziła do kupy s dwoma karlusami kierzy zabawiali publiczność fajnymi ślonskimi śpiywkami. Nie idzie tyż tu niy spomnieć Jonkowickich „Karolinek” i Zespołu ze Szcyrbic kiere zabawiały publicznoś jak jurorzy spiyrali sie komu i jaki miejsca prziznać.
Konkuryncje prezyntowane we turnieju to:
- Regionalne przyśpiewki związanie ze żniwami i dożynkami oraz scenka dożynkowa
- „Andrzejki” – scenka kabaretowa
- Potrawa gospodyni – Mazurek wielkanocny
Chocioż jak to we kożdym konkursie som zwyciynzcy i zwyciynżyni tukej akutrat poziom boł tak wyrownany, że komisjo s Przewodniczoncym na czele Markiym Szołtyskiym miała twardy łorzech do zgryziynio. Koła Gospodyń ze ,Palowic, Szczyrbic ,Bełku, Gotartowic, Osin czy tyż s Dźimierza, Jejkowic czy Świerklan pokozały na co jich stać toteż śmiychu było co niemiara. Niejednokrotnie same frelki wyleciały ze biny szukać pojstrzodku widowni swojigo istnego kieryn mioł łostać Jich ślubnym. Przeca trza było kuć żelazo jak jeszcze gorki a noż znojdzie się jakiś tam Marek czy Lucjan kieryn jeszcze je nie żyniatym karlusym a chciołby się łożynić. W jak wróżba tak wyszła to niy idzie jom lekcyważyć bo inacy trza czekać jeszcze rok na nastympne „Andrzejki”.Tak czy inacy zabawy i śmiychu było co niymiara. Momy yno nadzieja ,że Gospodynie bydom dali kultywowały ślonski zwyczaje i tradycje we taki som wesoły sposób i doczekomy jubilełuszowego przeglondu przi pełnej jak to dotychczas było sali Rybnickigo Cyntrum Kultury.Poniży pora fotek s tego wydarzynio .
Nina Kibos
foto R.Sobik
szl_Latn szl_Latn szl_Latn pol_Latn nno_Latn szl_Latn szl_Latn xho_Latn knc_Latn